## Pravilnik o izmjenama i dopunama Pravilnika o tržišnim standardima za voće i povrće

### NN 59/2011 (30.5.2011.), Pravilnik o izmjenama i dopunama Pravilnika o tržišnim standardima za voće i povrće

MINISTARSTVO POLJOPRIVREDE, RIBARSTVA I RURALNOG RAZVOJA

1327

Na temelju članka 18. stavka 3., članka 18.b stavka 3. i članka 34. Zakona o uređenju tržišta poljoprivrednih proizvoda (»Narodne novine« broj 149/09 i 22/11), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O TRŽIŠNIM STANDARDIMA ZA VOĆE I POVRĆE

Članak 1.

U Pravilniku o tržišnim standardima za voće i povrće (»Narodne novine« broj 77/10) članak 1. mijenja se i glasi:

»Ovim Pravilnikom propisuju se tržišni standardi za voće i povrće, uvjeti i način provođenja kontrole tržišnih standarda, izvješćivanja o usklađenosti voća i povrća s propisanim tržišnim standardima, detaljan način i postupak provedbe inspekcijskog nadzora te mjere i radnje inspektora.«

Članak 2.

U članku 3. točki 15. podtočki (b) riječ »Dodatku« zamjenjuje se riječju: »Dodatka«.

Članak 3.

U članku 11. stavku 2. podstavku (a) riječi », a obavlja se na zahtjev stranke radi izdavanja Potvrde o usklađenosti,« brišu se.

Članak 4.

U članku 12. stavku 1. riječi »prije stavljanja na tržište« brišu se.

Članak 5.

U članku 13. stavak 4. mijenja se i glasi:

»(4) U slučaju iz članka 18. stavka 1. i 2. i članka 19. stavka 5. i 6. ovoga Pravilnika voće i povrće iz stavka 1., 2. i 3. ovoga članka koje se ponovno stavlja na tržište Republike Hrvatske odnosno koje se uvozi mora pratiti Potvrda o usklađenosti.«

Članak 6.

U članku 14. dodaje se novi stavak 1. koji glasi:

»(1) Kontrolu usklađenosti voća i povrća s tržišnim standardima iz članka 12. ovoga Pravilnika koje će se staviti na tržište Republike Hrvatske, obavljaju poljoprivredni inspektori prije stavljanja na tržište.«

Dosadašnji stavci 1., 2., 3., 4., 5. i 6. postaju stavci 2., 3., 4., 5., 6. i 7.

U novom stavku 6. broj »2« zamjenjuje se brojem »3«.

Članak 7.

U članku 15. stavku 1. iza riječi »standardima« dodaju se riječi: »iz članka 12. ovoga Pravilnika«.

U stavku 7. istoga članka broj »7« zamjenjuje se brojem: »6«.

U stavku 9. istoga članka broj »2« zamjenjuje se brojem: »1«.

U stavku 11. istoga članka broj »7« zamjenjuje se brojem: »6«.

Članak 8.

Članak 16. mijenja se i glasi:

»Članak 16.

(1) Carinarnica, odnosno carinska ispostava ne može obaviti postupak carinjenja i pustiti voće i povrće u slobodni promet ako:

(a) uz carinsku deklaraciju nije priložen izvornik Međunarodne potvrde o usklađenosti izdan od nadležnog tijela zemlje izvoznice; ili

(b) uz carinsku deklaraciju nije priložen izvornik Potvrde o usklađenosti izdan od nadležnog fitosanitarnog inspektora.

(2) Carinarnica, odnosno carinska ispostava ne može obaviti postupak izvoznog carinjenja voća i povrća ako uz carinsku deklaraciju za izvoz nije priložena Potvrda o usklađenosti izdana od nadležnog poljoprivrednog inspektora.«

Članak 9.

Ispred članka 17. dodaje se naslov »Postupak inspekcijskog nadzora i mjere inspektora«.

Članak 10.

U članku 19. stavku 4. riječi »i na Međunarodnu potvrdu o usklađenosti upisati sljedeći tekst: »Uvoz dopušten«, navesti mjesto ulaska, nadnevak pregleda te staviti svoj potpis i pečat.« brišu se.

Članak 11.

U članku 22. riječi »1. lipnja 2011. godine« zamjenjuju se riječima: »1. siječnja 2012. godine«.

Članak 12.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/100
Urbroj: 525-02-1-0004/11-1
Zagreb, 23. svibnja 2011.

Potpredsjednik
Vlade Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 59/2011-1327